**Anexa nr. 1**

 **la Hotărârea nr. 110/2022**

**NOTĂ DE FUNDAMENTARE**

**la Proiectul „Asigurarea infrastructurii pentru transportul verde în Comuna Mica, Județul Cluj - realizarea de piste pentru biciclete la nivel local*”***

**Planul Național de Redresare și Reziliență**

**Componenta C 10- fondul local Anexa la Ghidul specific**

 **Model F**

|  |  |  |
| --- | --- | --- |
|  | *Planului Național de Redresare și Reziliență, Componenta 10 – Fondul Local,* *Investiţia-I.1.4 – Asigurarea infrastructurii pentru transportul verde – piste de biciclete la nivel local/metropolitan* | Titlu apel proiectPNRR/2022/C10 |
| 1. | Descrierea pe scurt a situației actuale (date statistice, elemente specifice, etc.) |  |
| 2. | Necesitatea și oportunitatea investiției pentru care se aplică |  |
| 3. | Corelarea cu proiecte deja implementate la nivel local |  |
| 4. | Corelarea cu proiecte în curs de implementare de la nivel local |  |
| 5. | Corelarea cu celelalte proiecte pentru care se aplică la finanțare |  |
| 6. | Efectul pozitiv previzionat prin realizarea obiectivului de investiții |  |
| 7. | Modul de îndeplinire a condițiilor aferente investițiilor |  |
| 8. | Descrierea procesului de implementare |  |
| 9. | Alte informații |  |

1. **Descrierea pe scurt a situației actuale (date statistice, elemente specifice, etc.)**

Comuna Mica este situată în extremitatea nord-estică a județului Cluj, identificată prin coordonatele 47º08`50" N, 23º55`26"E, cu o suprafața de 64.62 kmp, la limita cu județul Bistrița-Năsăud într-o zonă care aparține din punct de vedere geografic pârții nordice a marii unități structurale denumită Câmpia Transilvaniei.

Relieful regiunii este unul deluros având culmi domoale cu altitudinea maximă de 550 - 630 m întretăiate de văile unor mici cursuri de suprafață care constituie afluenți ai celor două Someșuri, Mare și Mic, ale căror punct de confluență se află în imediata apropiere a localității Mica.

Localitatea Mica este amplasata la 5 km de municipiul Dej. Comuna Mica are in componenta localitățile : Mica (reședința de comuna), Mânăstirea, Sânmărghita, Valea Luncii, Valea Ciresoii si Nireș; se învecinează cu:

- Municipiul Dej, la vest,

- Comuna Cuzdrioara, la nord,

- Comuna Mintiu Gherlii, la sud,

- Comuna Unguraș, la est,

- Comuna Braniște (BN), la nord est.

Cat privește amplasarea, se desfășoară in lungul drumurilor județene DJ 172 F si DJ 161D, principalele cai de legătura rutiere.

Conform recensământului efectuat în 2011, populația Comunei Mica se ridică la 3566 locuitori, în scădere față de recensământul anterior din 2002, când se înregistraseră 3836 de locuitori.

1. **Necesitatea si oportunitatea investiției**

Investiția propusă constă în asigurarea infrastructurii pentru transportul verde – piste de biciclete la nivel local, care va contribui la :

* creșterea siguranței si securității participanților la trafic (auto, velo),
* scăderea poluării prin utilizarea de mijloace de deplasare verzi si implicit minimalizarea pierderilor de energie;
* încurajarea activităților sociale (deplasarea părinților alături de copii);

Aceasta investiție este necesara având in vedere ca:

* Comuna Mica dorește sa fie un promotor a conceptului de smart Village
* Vine sa completeze serviciile publice orientate in sprijinul cetățenilor
* Autoritatea locala este in permanenta preocupata sa crească calitatea vieții pentru proprii cetățeni
* Autoritatea publica locală este in permanenta preocupata sa gestioneze corespunzător zonele sau situațiile de risc de la nivelul comunității

În urma elaborării Planului Urbanistic General și a Strategiei de Dezvoltare Locala în Comuna Mica pentru perioada 2021-2027 s-a stabilit necesitatea prezentei investiții, și anume:

* Pentru asigurarea unei evoluții economice durabile, comuna Mica are nevoie de o creștere continua și susținută în următoarele direcții strategice de dezvoltare: creșterea competitivității, a gradului de mobilitate al cetățenilor și a atractivității comunei.
* Creșterea atractivității spațiilor urbane și rurale prin îmbunătățirea funcțiilor rezidențiale și dezvoltarea unor spații publice de calitate (spații verzi, locuri de joacă, zone pietonale, de agreement). Îmbunătățirea spațiilor publice prevede implicit creșterea calității peisajului; amenajarea trotuarelor și a pistelor de biciclete; realizarea zonelor de recreere etc., spațiile publice fiind esențiale pentru menținerea populației locale, mai cu seama a populației tinere.

Oportunitatea investiției, constând în asigurarea infrastructurii pentru piste de bicicliști, este data de posibilitatea atragerii fondurilor europene alocate României prin Mecanismul de Redresare si Reziliența pentru atingerea obiectivelor asumate prin Planul National de Redresare si Reziliența, mai exact fondurile alocate in cadrul componentei 10-Fondul local, subcomponenta I.1.4(Asigurarea infrastructurii pentru transportul verde -piste pentru biciclete si alte vehicule ușoare la nivel local/metropolitan) din cadrul PNRR.

1. **Corelarea cu proiecte deja implementate la nivel local**

La momentul de fata, la nivelul Comunei Mica sunt în implementare următoarele proiecte :

-Modernizare infrastructura rutiera in Comuna Mica

-Modernizarea străzi lot 2 in Comuna Mica

-Reabilitare cămin cultural in localitatea Nireș;

-Extinderea refenelelor de alimentare cu apa in UAT Mica si Unguraș;

Pana în prezent Comuna Mica a investit in proiecte care sa crească gradul de confort al locuitorilor comunei si care sa ofere acestora acces la servicii publice moderne orientate către cetățean. Astfel, după ce o buna parte din problemele de infrastructura au fost rezolvate, Comuna Mica prezinta un interes mare privind conturarea unui plan de reducere a emisilor poluante si încurajarea deplasării cu mijloace nepoluante in Comuna Mica. Serviciile oferite de autoritatea publica locala trebuie sa cuprindă toate sferele vieții sociale a comunității.

Asigurarea infrastructurii pentru pistele de biciclete susține alături de celelalte proiecte deja implementate la nivel local oferirea unui nivel de trai ridicat pentru locuitori si promovarea comunei ca si Smart Village.

1. **Corelarea cu proiecte in curs de implementare**

La momentul de față, la nivelul Comunei Mica, sunt in curs de implementare următoarele proiecte :

- Amenajare parcare si Fântâna satului in localitatea Sânmărghita;

- Amenajare curte Primăria Comunei Mica.

Comuna Mica este situata la aproximativ 5 km de municipiul Dej si 65 de km de Cluj Napoca; se observa faptul ca prin proiectele in curs de implementare devine atractiva pentru tinerii care doresc sa scape de aglomerația urbana. Actorul principal al prezentului proiect se găsește cetățeanul care merita cu adevărat servicii publice moderne si accesibile, chiar daca domiciliază in mediul rural.

**Extras din Strategia de dezvoltare locală a Comunei Mica 2021-2027 (pag. 135)**

**Descrierea Proiectului – Modernizarea drumului Județean DJ 172F, inclusiv trotuare și piste de bicicliștii**

**Justificare** – Distanța mare dintre satele componente ale comunei

**Studii existente** – idee de proiect

**Posibile surse de finanțare** – bugetul local/buget de stat/ fonduri europene/credite/alte surse de finanțare

**Perioada estimate de implementare** - 2021-2027

**Extras din Actualizare a Planului Urbanistic General (pag. 67)**

 **Descrierea disfuncționalității**:

* Rețea stradală de slabă calitate-drumuri de pământ și pietruite cu rigole necorespunzătoare
* Trotuare neamenajate
* Poduri/podețe în stare necorespunzătoare
* Parcuri auto insuficiente
* Lipsa pistelor pentru bicicliști
* Stații de călătorie

**Propuneri de organizare a circulației**

* Lucrări de întreținere la drumul Județean și poduri
* lucrări de modernizare a străzilor (împietruire) în toate satele, inclusive trotuare și piste de bicicliști
* Realizarea de rigole pentru scurgerea apelor meteorice cu panta de scurgere spre văile existente
* Amenajarea traseului dirijat, cu balize, indicatoare, treceri de pieton în toate localitățile
* Amenajarea acostamentelor și a refugiilor pentru stațiile de transport în comun

Investiția propusă este aliniată cu Strategia de dezvoltare locală a Comunei Mica 2021-2027, Planul General de Urbanism, care este în curs de elaborare.

1. **Corelarea cu celelalte proiecte pentru care se solicita finanțare.**

Comuna Mica intenționează depunerea următoarelor proiecte:

* Modernizarea străzi lot 3 in Comuna Mica
* Înființarea sistemului de canalizare menajera in Comuna Mica;
* Introducerea rețelei de distribuție a gazului metan.

**6. Efectul pozitiv previzionat pentru realizarea obiectivului de investiții:**

Scopul prezentului proiect reprezintă crearea unei infrastructuri pentru pistele de bicicliști. Astfel, prin acest proiect se va facilita adaptarea Comunei Mica la directivele strategice europene prin creșterea gradului de mobilitate urbana durabila. Prin amplu proces de dezvoltare a sistemelor inteligente de management local, Comuna Mica va deveni o comuna smart, cu servicii publice eficiente, calitative, sigure, ușor de utilizat si accesibile comunității locale.

Efectele pozitive previzionate pentru realizarea acestui obiectiv de investiții constau in:

* Îmbunătățirea calității mediului rural - obiectivul de investiții va contribui la creșterea atractivității si calității mediului rural in beneficiul cetățenilor
* creșterea siguranței si securității participanților la trafic (auto, velo),
* scăderea poluării prin utilizarea de mijloace de deplasare verzi si implicit minimalizarea pierderilor de energie;
* încurajarea activităților sociale si sportive;
* promovarea conceptului de smart village
* promovarea unui transport local inteligent
* diversificarea serviciilor publice locale
* creșterea gradului de siguranța in ceea ce privește zonele sau situațiile de risc de la nivelul comunei

**7. Modul de îndeplinire a condițiilor aferente investițiilor**

Investiția propusa consta in construirea unei piste de bicicliști in mediul rural, inclusiv in extravilan, cu o lățime de minim 2.0 m, organizata in dublu sens, respectiv 2 piste cu lățimea de minim 1.0 m, cate una pentru fiecare sens de circulație.

Astfel se propune execuția unei piste de 4.8 km lungime, cu originea la limita administrativa a Municipiului Dej și cu final la intrare in localitatea Nireș. Pista se va amplasa in lungul drumurilor județene DJ 161D si DJ 172 F, in exteriorul șanțurilor existente.

|  |  |  |
| --- | --- | --- |
| **Nr. crt** | **Caracteristici** | **Valori** |
| 1 | Lungime(km) | 4.800 |
| 2 | lățime(m) | 2.00 |
| 3 | euro/km | 85,000.00 |
| 4 | Valoare totala investiție euro(1x3) | 408,000.00 |
| 5 | Valoare totala investiție lei(4x4.9227) | 2,008,461.60 |
| 6 | Valoare eligibila euro | 324,770.00 |
| 7 | Valoare eligibila lei(6 x4.9227) | 1,598,745.28 |
| 8 | Valoare neeligibila euro(4-6) | 83,230.00 |
| 9 | Valoare neeligibila lei(5-7) | 409,716.32 |

Valorile sunt fără TVA.

Curs euro (Info luna mai 2021): 4,9227 lei

**8. Descrierea procesului de implementare**

După semnarea contractului de finanțare, achizițiile de servicii si lucrări pentru execuția pistei pentru bicicliști, vor fi realizate de către solicitant.

Comuna Mica, prin reprezentantul sau legal, va fi direct responsabila de implementarea proiectului. Aceasta va subcontracta managementul necesar implementării proiectului.

De asemenea, in etapa de implementare a proiectului, UAT Comuna Mica va încheia contracte pentru întreținerea pistelor pentru bicicliști. In faza de implementare a proiectului va fi întocmita documentația tehnica pentru programul de urmărire in timp a lucrărilor si programul de întreținere si revizii.

1. **Alte informații**

Acest proiect inițiat de Comuna Mica are ca obiectiv creșterea gradul de mobilitate verde al locuitorilor comunei si punerea la dispoziție servicii publice moderne.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI**

 **Alin Tișe Simona Gaci**